Palais Récup In de media 9 December 2014 1 February 2018 artikel, bottom-up, Buiksloterham, Sociale Vraagstukken, zelfbouw
Palais Récup In de media 27 May 2014 31 January 2018 artikel, eerste kavels, Het Parool Christen-Vrywilligers In Hongkong Bewaar Vrede Tussen Betogers En Polisie - Joy! Digital
Christen-Vrywilligers In Hongkong Bewaar Vrede Tussen Betogers En Polisie
Foto: Billy H.C. Kwok / Getty Images
Terwyl die betogings in Hongkong voortwoed, het ’n groep Christene betrokke geraak as bemiddelaars in die hoop om vrede te bring te midde van die geweld.
Onder leiding van pastoor Roy Chan kom lede van die Good Neighbour North District Church elke dag byeen en gaan na die voorste linies van die oproerigheid wat tans in Hongkong se strate woed.
Die betogers dring aan op demokrasie en is voortdurend betrokke in gewelddadige konfrontasies met die polisie en ander burgerlikes.
Chan se doelwit, het hy aan die BBC gesê, is om uit te gaan en die ‘kinders’ te bewaak.
“In hierdie periode [van betogings] het ons kerk die Protect the Children-operasie begin,” het Chan verduidelik. “Ons dra hierdie geel baadjies en sprei uit na verskillende plekke waar daar betogings aan die gang is. Waar daar konflik is, probeer ons as bemiddelaars optree, hetsy dit tussen die burgerlikes en die betogers is of tussen betogers en die polisie.”
“As ’n Christen, is dit wat ek kan doen vir die samelewing, en vir God.”
Terwyl hul oorkoepelende doelwit is om vrede te bewerkstellig, is een van hul onmiddellike doelwitte om te verhoed dat jong mense beseer word. “Slaan ons, moenie die kinders slaan nie,” het Chan gesmeek.
Volgens die leraar vorm die groepe vrywilligers “ ’n menseketting” in die hoop om die tussen die polisie en betogers te staan en gewelddadige konfrontasies te ontlont. Die groep bestaan ​​uit ouers, ouer gemeentelede en tieners wat ‘almal saamwerk’,” het Chan verduidelik.
Christene het ’n groot rol gespeel in die betogings in Hongkong.
Teen die einde van Augustus het pro-demokrasie-betogers die nuus gehaal toe Christen-betogers te midde van al die geweld die geestelike lied van 1974 begin sing het: “Sing Halleluja to the Lord” .
Met verloop van tyd het die lied ’n volkslied geword, nie net van aanbidding nie, maar ook van solidariteit met die mense van Hongkong wat vir vryheid standpunt inneem.
Bid asseblief vir Hongkong, vir die pro-demokrasie-betogers, vir die gelowiges wat godsdiensvryheid wil verseker en ook vir die in gesagsposisies.